Ligusterslekta

japanliguster (L. japonicum)
 Ligustrum lucidum
 Ligustrum obtusifolium
 vinterliguster (L. ovalifolium)
 Ligustrum robustum
 Ligustrum sinense
 liguster (L. vulgare)

Ligusterslekta (Ligustrum) er en slekt i oljetrefamilien. 

De er løvfellende eller eviggrønne busker og små trær. Bladene er motsatte, enkle, helrandede og har en kort stilk. Blomstene sitter i opprette, endestilte eller sidestilte, kvaster. Bestøvningen gjøres av insekter, og blomstene er tvekjønnede, duftende og hvite. Frukten er en bæraktig steinfrukt.

De omtrent 45 artene er utbredt i Eurasia, Australia og Nord-Amerika. I Europa er det én art, liguster (L. vulgare), som finnes nordover til Norge.

Flere ligusterarter dyrkes i hager. Når de plantes utenfor sitt opprinnelige utbredelsesområde, blir de ofte plagsomme invaderende arter som fortrenger opprinnelig vegetasjon. Dette er et stort problem i østlige USA, Australia, New Zealand og på Mauritius og Réunion i Det indiske hav.

I norske hager dyrkes liguster og vinterliguster (L. ovalifolium). Den sistnevnte arten stammer fra Japan og Korea, er mer hardfør enn liguster, og finnes forvillet noen steder. Hybriden Ligustrum × ibolium (= L. obtusifolium × L. ovalifolium) blir også dyrket.

Referanser

Eksterne lenker 

 

Oljetrefamilien